Rikunarita-ORG/Wikinium huggingface dataset:
# Акварэль

**Акварэль** (па-француску: *Aquarelle* — вадзяністая; па-італьянску: *acquarello*) — тэхніка жывапісу ў якой выкарыстоўваюца спэцыяльныя акварэльныя фарбы, якія пры рашчыненьні ў вадзе ствараюць празрыстую завісь тонка сьцертага пігмэнту і дазвалююць стварыць эфэкт лёгкасьці, празрыстасьці і тонкасьці колеравых пераходаў. Акварэль сумяшчае асаблівасьці жывапісу (багацьце тону, будова формы і прасторы колерам) і графікі (актыўная роля паперы ў будове выявы, адсутнасьць спэцыфічнай рэльефнасьці мазка, характэрнага для жывапісу).

## Крыніцы

## Вонкавыя спасылкі

 **Акварэль** — сховішча мультымэдыйных матэрыялаў
# БРІКС

|  |
| --- |
| БРІКС |
| BRICS |
|
Лягатып БРІКС за расейскім кіраўніцтвам |
|    дзяржавы-ўдзельніцы  дзяржавы-партнэркі  дзяржавы-кандыдаткі |
| Дата ўтварэньня |
16 чэрвеня 2009 (2009-06-16) |
| Тып |
міжурадавая арганізацыя |
| Мэта |
палітычная і эканамічная |
| Месцазнаходжаньне |
Екацярынбург, Расея
 |
| Сяброўства |

Сьпіс
 Бразылія  Расея  Індыя  Кітай  ПАР  Іран  Эгіпет  Этыёпія  Аб’яднаныя Арабскія Эміраты
 |
| Афіцыйныя мовы |
амхарская, ангельская, арабская, гіндзі, кітайская, партугальская, пэрсыдзкая, расейская |
| Сайт |
brics-russia2024.ru |
| Колішняя назва |
БРІК |

**БРІКС** альбо **БРЫКС** — міждзяржаўная арганізацыя палітычна-эканамічнага супрацоўніцтва. Назва — першыя літары дзяржаваў-заснавальніцаў (Бразылія, Расея, Індыя, Кітай, Паўднёва-Афрыканская Рэспубліка). З 2009 року склад пашырыўся, і ў 2024 да арганізацыі далучыліся Аб’яднаныя Арабскія Эміраты, Іран, Эгіпет ды Этыёпія. Арганізацыя перарасла ў геапалітычны блёк, які займае каля 30% зямной паверхні і 45% сусьветнага насельніцтва. Пяць дзяржаваў-заснавальніцаў уваходзяць і ў «Вялікую дваццатку» і складаюць геапалітычную процівагу дзяржавам «Вялікай сямёркі».

## Крыніцы

## Вонкавыя спасылкі

* Інфармацыйны партал БРІКС
# Дэмакраты (Бразылія)

|  |
| --- |
| Дэмакраты |
|  |
| Дата заснаваньня | 28 сакавіка 2007 |
| Штаб-кватэра | * Бразылія, Бразылія
 |
| Ідэалёгія | лібэральны кансэрватызм[d], эканамічны лібэралізм[d] і хрысьціянская дэмакратыя[d] |
| Колькасьць | 1 073 760 |
| Афіцыйны сайт | democratas.org.br |

**Дэмакра́ты** (па-партугальску: *Democratas*; DEM) — былая палітычная партыя ў Бразыліі права-цэнтрычнага кірунку. У 2021 годзе яна аб’ядналася разам з Сацыял-лібэральнай партыяй і ўтварыла Бразыльскі зьвяз. Раней мела назву Партыя лібэральнага фронту (парт. *Partido da Frente Liberal*).

## Гісторыя

Партыя лібэральнага фронту была заснаваная ў 1984 годзе ў выніку выйсьця цэнтрыстаў-лібэралаў з Сацыяльна-дэмакратычнай партыі. Лідэр ПЛФ Жазэ Сарнэй займаў пасаду прэзыдэнта краіны пасьля сьмерці паплечніка па кааліцыі Дэмакратычнага альянсу Танкреду Нэвіса. У час кіраваньня лідэра ПЛФ былі зьдзейсьненыя паважныя дэмакратычныя зьмены, але папулістычная сацыяльная праграма была непасьпяховая. Таксама ўлады пры вырашэньні працоўных канфліктаў дастаткова часта зьвярталіся да вайскоўцаў, гэта ўсё спавадавала спадак папулярнасьці ПЛФ.

У пэрыяд з 2002 па 2016 гады партыя знаходзілася ў апазыцыі. У кастрычніку 2021 году было абвешчана аб зліцьці з Сацыял-лібэральнай партыяй у новую партыю Бразыльскі зьвяз.

## Ідэалёгія

Асноўнай ідэалёгіяй партыі быў нэалібэралізм. Партыя выступала за абмежаваньне ўплыву дзяржавы ў эканоміцы, а таксама за прыватную ініцыятыву ва ўсіх галінах дзейнасьці чалавека ў тым ліку і палітычнай. Сацыяльнай базай партыі была сярэдняя кляса і буйная буржуазія.

## Вонкавыя спасылкі

* Інфармацыя аб партыі  (парт.)
# Кармэліты

Герб кармэлітаў
**Ордэн Братоў Найсьвяцейшае Панны Марыі з гары Кармэль** (па-лацінску: *Ordo Fratrum Beatissimae Mariae Virginis de Monte Carmelo*) — манаскі ордэн у Каталіцкай Царкве, заснаваны ў 12 стагодзьдзі як пустэльніцкі. Законная Рэґула, нададзеная сьвятым Альбэртам, Лацінскім Патрыярхам Ерусаліму. Пасьля міграцыі эрэмітаў у Эўропу, зьвязанай з захопам Палестыны туркамі, Рэґула была прыстасаваная да эўрапейскіх умоваў жыцьця, і ордэн быў залічаны да жабрачых.

## Кляштары Ордэн Братоў Панны Марыі з гары Кармэль на тэрыторыі Беларусі

|  |  |
| --- | --- |
| * Касьцёл Унебаўзяцьця Найсьвяцейшай Панны Марыі і кляштар кармэлітаў (Амсьціслаў)
* Касьцёл Унебаўзяцьця Найсьвяцейшай Панны Марыі і кляштар кармэлітаў (Бялынічы)
* Касьцёл Унебаўзяцьця Найсьвяцейшай Панны Марыі і кляштар кармэлітаў (Глыбокае)
* Касьцёл Узвышэньня Сьвятога Крыжа і кляштар кармэлітаў (Горадня)
* Касьцёл Адведзінаў Найсьвяцейшай Панны Марыі і кляштар кармэлітаў (Гудагай)
 | * Касьцёл Беззаганнага Зачацьця Найсьвяцейшай Панны Марыі і кляштар кармэлітаў (Ліда)
* Касьцёл Сьвятога Станіслава і кляштар кармэлітаў (Магілёў)
* Касьцёл Сьвятой Марыі Магдалены і кляштар кармэлітаў (Менск)
* Касьцёл Маці Божай Шкаплернай і кляштар кармэлітаў (Мядзел)
* Касьцёл Найсьвяцейшай Панны Марыі і кляштар кармэлітаў (Чавусы)
 |

## Бібліяграфія

* *Святы Ян ад Крыжа. Пераклад з іспанскай мовы Святланы Грэсвi.* Узыход на гару Кармэль. // *Наша вера* : часопіс. — 2019. — № (1) 87. — С. 2—5.
* *Святы Ян ад Крыжа. Пераклад з іспанскай мовы Святланы Грэсвi.* Узыход на гару Кармэль. // *Наша вера* : часопіс. — 2019. — № (2) 88. — С. 2—5.
* *Святы Ян ад Крыжа. Пераклад з іспанскай мовы Святланы Грэсвi.* Узыход на гару Кармэль. // *Наша вера* : часопіс. — 2019. — № (3) 89. — С. 2—6.

## Вонкавыя спасылкі

 **Кармэліты** — сховішча мультымэдыйных матэрыялаў

* Пералік спасылак на Інтэрнэт-рэсурсы кармэлітаў (анг.)